Incendiu devastator în județul Alba. Arde un atelier de tâmplărie, dar focul s-a extins la o pensiune și o locuință
Pompierii intervin vineri dimineață pentru stingerea unui incendiu izbucnit la un atelier de tâmplărie din municipiul Aiud, focul extinzându-se la acoperișurile unei locuințe și unei pensiuni. Două persoane au ieșit singure din locuință, iar 14 persoane aflate în pensiune au fost evacuate de pompieri. La ora transmiterii știrii, incendiul a fost localizat, nemaiexistând pericol de propagare.